Δυναστεία Μιδραριδών

Η **δυναστεία των Μιδραριδών** (αραβ.: بنو مدرار, *Banu Midrār*) ήταν μία δυναστεία Βερβέρων, που κυβέρνησε την περιοχή Σιτζιλμάσα στο Μαρόκο από την πρωτεύουσά τους, τη Σιτζιλμάσα, ξεκινώντας από τα τέλη του 8ου ή τις αρχές του 9ου αι. έως το 976. 

## Ιστορία
Η ακριβής προέλευση ή ημερομηνία ίδρυσης της δυναστείας των Μιδραριδών είναι ασαφής, καθώς οι κύριες πηγές -κυρίως ο αλ-Μπακρί, ο Ιμπν Χαλντούν, ο Ιμπν Ινταρί και ο Καντί αλ-Νουμάν- δεν συμφωνούν ως προς τις λεπτομέρειες, και αναφέρονται δύο διαφορετικές παραδόσεις.  Σύμφωνα με την πρώτη, η οικογένεια ιδρύθηκε από έναν Σουφρί Μικνάσα Βέρβερο, τον Σαμγκού ιμπν Γουασούλ. Ο Σαμγκού ηγήθηκε της ίδρυσης της πόλης Σιτζιλμάσα το 757/8, και το 772 έγινε ο δεύτερος ηγεμόνας της.  Σύμφωνα με τη δεύτερη εκδοχή, η δυναστεία ιδρύθηκε από έναν σιδηρουργό ονόματι Μιδράρ, ο οποίος διέφυγε από την καταστολή της εξέγερσης Ριμπάντ στην Κόρδοβα εναντίον του αλ-Χακάμ Α΄ το 818, και εγκαταστάθηκε στην τοποθεσία όπου αργότερα ιδρύθηκε η Σιτζιλμάσα.  Σύμφωνα με τον Τσαρλς Πέλατ, είναι σαφές ότι η Σιτζιλμάσα υπήρχε ήδη στα τέλη του 8ου αι., αλλά από την άλλη πλευρά η άφιξη του Μιδράρ το  συμφωνεί με την συχνά επαναλαμβανόμενη δήλωση των μεσαιωνικών πηγών ότι η δυναστεία διήρκεσε 160 χρόνια, και το γεγονός ότι ένα πρόσωπο με αυτό το όνομα, από το οποίο πήρε το όνομά της η δυναστεία, δεν αναφέρεται πριν από τότε.  Φαίνεται επομένως ότι η δυναστεία των Μιδραριδών είτε εμφανίστηκε το 823/4, είτε πιθανότατα ήταν ξεχωριστή γραμμή που καταγόταν από τον Σαμγκού, αλλά οποιαδήποτε τέτοια σύνδεση είναι διστακτική. 

Σύμφωνα με το *βιβλίο του αλ-Μπακρί "Βιβλίο Διαδρομών και Τόπων"*, οι Σουφρίτες Χαριτζίτες εγκαταστάθηκαν για πρώτη φορά στην πόλη μετά τις εξεγέρσεις των Βερβέρων εναντίον των Ομεϋαδών .  Ο αλ-Μπακρί αναφέρει ότι και άλλοι ενώθηκαν με αυτούς τους πρώτους αποίκους εκεί, μέχρι που αριθμούσαν π. 4.000, οπότε και έθεσαν τα θεμέλια για την πόλη. Εξέλεξαν έναν ηγέτη, τον Ισά μπιν Μαζίντ αλ-Ασουάντ (τον Μαύρο), για να χειριστεί τις υποθέσεις τους κατά τα πρώτα χρόνια μετά την ίδρυση τής πόλης. Ωστόσο, αφού κυβέρνησε για 14 χρόνια, κατηγορήθηκε από τους συντρόφους του για διαφθορά, και εκτελέστηκε. Ο Αμπού αλ-Κασίμ Σαμγκού μπιν Γουασούλ αλ-Μικνασί, αρχηγός ενός κλάδου της φυλής Μικνασά, έγινε ο ηγέτης της πόλης. Αυτός ο Αμπού αλ-Κασίμ και οι απόγονοί του σχημάτισαν τη δυναστεία των Μιδραριδών.

## Κατάλογος ηγεμόνων της Σιτζιλμάσα

### Βασουλίδες
* Iσά ιμπν Μαζγιάντ αλ-Ασβάντ 757/8–772
* Aμπούλ-Κασίμ Σαμγκού ιμπν Βασούλ αλ-Μικνασί 772–784/5
* Aμπουλ-Βαζίρ  αλ-Γιάς ιμπν Αμπίλ-Κασίμ 785–790/1
* Aμπούλ-Μουντασίρ αλ-Γιασά ιμπν Αμπίλ-Κασίμ 790/1–823/4

### Μιδραρίδες
* Μιδράρ ιμπν Γιασά, γνωστός ως αλ-Μουντασίρ (*νικητής*), 823/4–867
* Μαϊμούν ιμπν Ρουστουμινιά, 867
* Μαϊμούν ιμπν Τακιγιά, 867
* Mουντασίρ ιμπν Γιασά, 867 (2η φορά)
* Mαϊμούν ιμπν Μαϊμούν, 867–877 (δεύτερη φορά)
* Mουχαμάντ ιμπν Μαϊμούν, 877–883
* Γιασά ιμπν Μιδράρ, 883–909
* Βασούλ ιμπν Θακιγιά, 909–913
* Aχμάντ ιμπν Θακιγιά, 913–921
* Mουχαμάντ Μουτάζ ιμπν Σαρού, 921–933 / 934
* Mουχαμάντ ιμπν Μουχαμάντ, 933 / 934–942 / 943
* Σαμγκού ιμπν Μουχαμάντ, 942/943
* Mουχαμάντ ιμπν Βασούλ 942 / 943–958
* Σαμγκού ιμπν Μουχαμα΄ντ (Mουντασίρ Μπιλάχ), 958–963
* Aμπντ Αλάχ ιμπν Μουχαμάντ, 963–976

## Παραπομπές


## Πηγές
* .
* 
* 
* 
* 

Κατηγορία:8ος αιώνας στην Αφρική